
Úti beszámoló

	Az utazásom során Dubrovnikba látogattam el a DUCOG2019 nevű konferenciára, mely 2019. május 23-tól május 26-ig tartott. A konferencián egy poszter bemutatót tartottam a metaforikus szópárok agyi feldolgozásáról, „Do Metaphors Bring Along Their Literal Concrete Meaning? A Divided Visual Field ERP Investigation of Figurative Expressions” címen. Az utazásomhoz az ELTE Utazási Támogatását vettem igénybe az alábbiakhoz:
· Szállás kifizetése
· Poszter nyomtatás kifizetése
· A konferencia részvételi díjának kifizetése
A konferencián a poszterem bemutatása mellett részt vettem számos előadáson, melyek a számítógépesítés különböző előnyeiről szóltak a kísérleti és az alkalmazott pszichológia szerteágazó területein. Különösen megfogott Lengyel Máté beszámolója a Bayseiánus statisztika felhasználásáról a látási heurisztikák kikövetkeztetésében.
Ezen felül a konferencia segített abban, hogy megismerjek kutatókat, akik a szakmában dolgoznak és hasonló érdeklődésűek, illetve nemzetközi diákokat, akikkel a jövő kilátásairól beszélgethettem.
A konferencia egy nagyon kellemes helyen volt, közel a tengerparthoz és Dubrovnik óvárosához, így rekreációs tevékenységekre is éppen megfelelt. Úgy érzem mind szakmailag, mind kapcsolati szempontból, mind pedig kikapcsolódásként megfelelő teret tudott nyújtani nekem a DUCOG. Ehhez pedig elengedhetetlen volt az ELTE utazási támogatásának segítsége.

